రాష్ట్రపతి ప్రణబ్ అభినందనలు శాస్త్రవేత్తలకు సెల్యూట్: ప్రధాని చరిత్రాత్మక విజయం: సోనియా న్యూఢిల్లీ, ఫిబ్రవరి 15: గగనవీధిలో సాధించిన అద్భుత విజయంపై ఇస్రోకు రాష్ట్రప్రతి ప్రణబ్ ముఖర్జీ అభినందనలు తెలిపారు. ‘‘ఒకేసారి 104 ఉపగ్రహాలను విజయవంతంగా పంపిన ఈ రోజు భారత అంతరిక్ష పరిశోధన చరిత్రలో మైలురాయిగా నిలువనుంది’’ అని ప్రణబ్ అభివర్ణించారు. ఈ మేరకు ఇస్రో చైర్మన్ ఏఎస్ కిరణ్కుమార్కు అభినందన సందేశం పంపారు. ‘‘పీఎ్సఎల్వీ-సీ37 ద్వారా రికార్డుస్థాయిలో 104 ఉపగ్రహాలను విజయవంతంగా ప్రయోగించిన మీకు, మీ బృంద సభ్యులకు హృదయపూర్వక అభినందనలు. భవిష్యత్తులో మరిన్ని అద్భుత విజయాలు అందుకోవాలని ఆకాంక్షిస్తున్నాను’’ అని ప్రణబ్ పేర్కొన్నారు. ‘‘ఇస్రో సాధించిన ఈ అసాధారణ విజయం మన దేశం, అంతరిక్ష వైజ్ఞానిక సమాజం మరోసారి గర్వపడేలా చేసింది’’ అని ప్రధాని నరేంద్రమోదీ ప్రశంసించారు. మన శాస్త్రవేత్తలకు దేశమొత్తం సెల్యూట్ చేస్తోందని ట్విటర్లో పేర్కొన్నారు. ఇస్రో సాధించిన చరిత్రాత్మక విజయంతో దేశం మొత్తం మరోసారి గర్వంతో ఉప్పొంగిపోతోందని కాంగ్రెస్ అధినేత్రి సోనియా పేర్కొన్నారు. ఇస్రో శాస్త్రవేత్తలకు కేరళ సీఎం పినరాయి విజయన్, బిహార్ సీఎం నితీశ్కుమార్ అభినందనలు తెలిపారు.
rashtrapati pranab abhinandanalu saastravettalaku selute: pradhaani charitraatmaka vijayam: sonia newdhilly, fibravari 15: gaganaveedhilo saadhinchina adbhuta vijayampai isroku rashtraprati pranab mukharji abhinandanalu telipaaru. ‘‘okesari 104 upagrahaalanu vijayavantamgaa pampina ee roju bhaarata antariksha parisodhana charitralo mailuraiga niluvanundi’’ ani pranab abhivarninchaaru. ee meraku isro chairman aas kirankumaarku abhinandana sandesam pampaaru. ‘‘pslv-see37 dwara recordusthayilo 104 upagrahaalanu vijayavantamgaa prayoginchina meeku, mee brunda sabhyulaku hrudayapurvaka abhinandanalu. bhavishyattulo marinni adbhuta vijayaalu andukovaalani aakaankshistunnaanu’’ ani pranab perkonnaru. ‘‘isro saadhinchina ee asaadhaarana vijayam mana desham, antariksha vaignaanika samajam marosari garwapadela chesindi’’ ani pradhaani narendramodi prasamsinchaaru. mana saastravettalaku deshamottam selute chestondani twiterlo perkonnaru. isro saadhinchina charitraatmaka vijayamtho desham mottam marosari garvamtho uppongipotondani congress adhinetri sonia perkonnaru. isro saastravettalaku kerala cm pinarayi vijayan, bihar cm nitiskumar abhinandanalu telipaaru.